Den Vest-Sjællandske Avis, 1822-04-06
Nyeste Post-Efterretninger. Den 26de Marts vare nogle skrækkelige Rygter i Omløb paa Børsen i Frankfurt. Der blev fortalt at Kongen af Frankrig var død, andre føiede endog Hertugen af Bourdeaurs Død til; at den heele Østerrigske Armee var bleven ødelagt i Jtalien; at den rige Banqver Lafitte i Paris havde spillet Falit, og endelig sagde man, at Tyrkerne vare blevne saa overmodige ved Ali Paschas Død, at de havde angrebet Russerne. Disse Efterretninger giorde en overordentlig Sensation, og virkede saaledes paa Statspapirerne at uhyre Pengesummer bleve tabte. Jmidlertid erfarede man snart at alle disse Rygter vare ugrundede. Dog bliver det sidste Rygte endnu troet; især da man vil i Leipzig have faaet Efterretninger ved en Stafet fra Wien, om at en Coureer skal være ankommen dertil, som har forladt Constantinopel den 6te Marts, og som melder, at Divanets Sindelag er blevet saa forandret siden Ali Paschas Hoved er bleven udstillet til Skue, at man ikke meere kan tvivle paa, at Krigen vil bryde løs. Allerede de Efterretninger man havde fra Constantinopel af 25de Februari melde, at Budskabet om Alis Død og om den unge Prinses Fødsel, havde bragt Tyrkernes Enthusiasme til det høieste, og forsat dem i en Seiers og Glædes Ruus. Virkeligt er det ikke heller rimeligt at Sultanen kan eller vil give efter i dette afgiørende Øieblik, idetmindste have Tyrkerne ganske nyelig foretaget sig en Handling, som ifald der ikke var tænkt paa en Krig imellem Rusland og Porten, maatte have en saadan til Følge. Der meldes nemlig fra den Østerrigske Grændse; at den Tyrkiske Besætning i Jasse har den 10de Maris gjort Opstand, plyndret og afbrændt hele Staden. Tyrkerne vilde nemlig hævne deres Troesforvandtes Død i Fior den 7de Marts. Ogsaa have de begaaet den 25de og 27de Marts store Grusomheder i Bucharest, og alt dette er passeret midt under Underhandlingerne og i disse Fyrstendømmer, som staae under Ruslands Protection og som Rusland fordrer skal rømmes af Tyrkerne. Hvem kan under disse Omstændigheder troe at det er muligt, at der kan blive Fred. Man troer det ikke heller i Wien; i det høieste lader man kun som man troer det. Saaledes fortæller man derfra, at det endelig et lykkedes den Engelske Ambassadeur Lord Strangford at erholde den 16de Februari en Conference med Storveziren og Reis-Effendi, af hvilke Underhandlinger man lover sig heldige Virkninger; men man har Efterretninger fra Wien som naae til den 22de Marts og fra Constantinopel som naae til den 25de Februari, men de bebude aldeles intet fredeligt. Man formoder, at Rusland har sat Porten en vis Termin til at erklære sig og at Hr. von Tatitschef oppebier denne Wien. Formodentlig venter ogsaa Porten paa Efterretninger fra Morea inden den vil erklære sig Maaskee ogsaa ganske nye Underhandlinger knyttes imellem Rusland og Østerrig, da man veed, at der i ældre Tider nemlig i Keiser Josephs og Keiserinde Katharinas, have været aftalt vigtige politiske Planer imellem disse to Magter med Hensyn til Tyrkiet. De Engelske ministerielle Blade forsikkre, at de Efterretninger man har fra Østen lyde stedse meere krigerigske. - J de Svenske Blade berettes. at de Rygter, som have været i Omløb om en Alliance imellem Rusland og Sverrig ere aldeles ugrundede. – Kornpriserne ere flaue; men Statspapirerne ere det ligeledes. – Det politiske Barometer staaer lavt og bebuder Storm.